
	1.
	Noteikumu konsolidētā versija
17.7 Šo noteikumu 17.5 punktā minēto maksu par farmaceita pakalpojumu sedz pilnībā no valsts budžeta līdzekļiem recepšu zālēm:
1) kuras netiek kompensētas vai tiek kompensētas 75% apmērā un kuru iepakojuma aptiekas cena ir līdz 10 euro;
2) kuras iekļautas Kompensējamo zāļu M sarakstā un ir paredzētas grūtniecēm (diagnozes kods Z 33) un sievietēm līdz 70 pēcdzemdību perioda dienai (diagnozes kods Z 39.2) un kuru iepakojuma aptiekas cena ir līdz 10 euro;
3) kuras ir izrakstītas bērniem līdz 18 gadu vecumam;
4) I grupas invalīdiem;
5) trūcīgām personām;
6) patvēruma meklētājiem;
7) Ukrainas civiliedzīvotāju atbalsta likumā noteiktajiem Ukrainas civiliedzīvotājiem.
	Priekšlikums
Lūdzam precizēt tiesību akta projekta "Grozījumi Ministru kabineta 2005. gada 25. oktobra noteikumos Nr. 803 "Noteikumi par zāļu cenu veidošanas principiem"" 4. punktā iekļauto Ministru kabineta 2005. gada 25. oktobra noteikumu Nr. 803 "Noteikumi par zāļu cenu veidošanas principiem"17.7 punkta 4. apakšpunktu, ņemot vērā, ka Invaliditātes likums paredz, ka korekts termins ir "persona ar invaliditāti".
Piedāvātā redakcija
-

